বাবাজির গুণের কীর্তি ফাঁস! যৌন হেনস্থায় ধৃত ভগবান কোকারে

ওয়েবডেস্ক- ফের এক স্বঘোষিত ধর্মগুরুর (Religious Guru) কুকীর্তি ফাঁস। সামনে এল চাঞ্চল্যকর তথ্য। ধর্মীয় পর্দার আড়ালে মহিলাদের সঙ্গে অভব্য আচরণ। অভিযুক্ত ‘ধর্মীয় বাবা’ মহারাষ্ট্রের (Mahashtra) গুরুকুল সংগঠনের (Gurukul organization) প্রধান ভগবান কোকারে (Bhagwan Kokare) । তার বিরুদ্ধে একাধিক ছাত্রী যৌন হেনস্থার অভিযোগ এনেছেন। ইতিমধ্যেই তাকে গ্রেফতার করেছে পুলিশ। শুরু হয়েছে তদন্ত।

মহারাষ্ট্রের গুরুকূল আধ্যাত্মিক অধ্যয়নের জন্য প্রসিদ্ধ। এই রত্নগিরিতে (Rantagiri) বিভিন্ন প্রান্তর থেকে ছেলে-মেয়েরা আধ্যাত্মিকতা বিষয়ে পড়াশোনা করতে আসেন। এই পড়ুয়াদের একজন কোকারে মহারাজের বিরুদ্ধে যৌন হেনস্থার অভিযোগ তুলেছে এক নাবালিকা।

গত ১২ জুন এই প্রতিষ্ঠানে ভর্তি হয় ওই নাবালিকা। কয়েকদিন পরে প্রধান ভগবান কোকারে অশ্লীল ব্যবহার করতে শুরু করেন। ওই নাবালিকা পুলিশকে জানিয়েছে, আমি আশ্রমে ঘরে থাকলে গুরুজি ঘরে চলে আসতেন। আমার শরীর ঘেঁষে বসতে চাইতেন। বুকে হাত বুলিয়ে দিতে বলতেন। নানা ধরনেরদ আপত্তিকর ব্যবহার করতেন। ভয়ে বিষয়টি কাউকে জানাতে পারেনি নাবালিকা, এমনটাই জানিয়েছে সে।

গত সোমবার প্রথমে নিজের পরিবারের কাছে বিষয়টি জানায় ওই তরুণী। এর পরেই পরিবারের লোকজন পুলিশকে দ্বারস্থ হয়। তদন্তে নেমেই পুলিশ গুরুকুল সংগঠনের প্রধান ভগবান কোকারেকে গ্রেফতার করে। দুদিনের পুলিশি হেফাজতে রয়েছেন বাবাজি।

আরও পড়ুন- জুবিন গর্গ মৃত্যুকাণ্ডে অভিযুক্তদের গাড়িতে হামলা! উত্তাল অসম

ধর্মের আড়ালে মহিলাদের সঙ্গে আপত্তিকর আচরণে তালিকা কম নয়। সম্প্রতি দিল্লির একটি আশ্রমের ডিরেক্টর চৈতন্যানন্দ সরস্বতী বিরুদ্ধে গুরুতর অভিযোগ ওঠে। আশ্রমের একাধিক ছাত্রীকে যৌন হেনস্থার অভিযোগ ছিল তার উপরে। তালিকায় আছেন যোধপুরের আধ্যাত্মিক গুরু আসারাম বাপু, উত্তরপ্রদেশে জনপ্রিয় ধর্মীয় গুরু গুরমিত রাম রহিম সিং।

দেখুন আরও খবর-